Søren Søndergaard (EL), 2001-12-12:
Til udenrigsministerens orientering vil jeg bare sige, at når vi i Enhedslisten støtter, at man skal gå på to ben, så indebærer det, når der sker mord på uskyldige civile, at man fordømmer det, uanset i hvilken lejr det foregår, uanset hvem
Og at man fordømmer det lige kraftigt.
Det indebærer selvfølgelig også, at man, når man går på to ben med hensyn til konflikten, kræver, at ethvert land, der besætter et andet land, skal rømme det land.
Hvis palæstinensere har besat israelsk land, skal de selvfølgelig rømme det, og hvis israelere har besat palæstinensisk land, skal de selvfølgelig rømme det. Man skal følge international lov, og man skal følge de FN-resolutioner, der er vedtaget på området.
Det er efter vores opfattelse at gå på to ben.
Vi synes ikke, regeringen har været helt præcise med at udtrykke det.
Det håber vi sker fremover, og vi vil i hvert fald hjælpe til med at huske regeringen på, at der også er palæstinensiske ofre - hvor man må kondolere - og ikke kun israelske.
Jeg takker for svaret, og jeg vil godt starte med at understrege, at når det glædede mig, at den nye udenrigsminister snakkede om at gå på to ben, så er det jo netop, fordi jeg er fuldstændig enig i den kritik, der har været af den tidligere regering for at være alt for pro-israelsk og kun reelt med ord en gang imellem give lidt støtte til den palæstinensiske sag.
Så jeg er sådan set glad for, hvis vi kunne komme frem
til den situation, hvor der faktisk blev gået på to ben.
Og derfor synes jeg måske også, at udenrigsministerens argument er lidt svagt.
Nu får vi så her i dag at vide, at man har kaldt palæstinensiske repræsentanter til Udenrigsministeriet, men i den brede offentlighed, både i Danmark og i verden, virker det jo på den måde, at man har gjort betydelig mere ud af israelske ofre end af palæstinensiske ofre.
Man har sendt et politisk signal.
Og der må man jo konstatere, at det spørgsmål, jeg har stillet, jo allerede er blevet overhalet af udviklingen, for den sags skyld allerede er blevet uaktuelt med de ofre, jeg nævner, for siden har der været mange nye ofre på palæstinensisk side.
Forleden dag var der to børn på 13 år og
3 år, der blev dræbt, en nat der var det fire civile, der blev dræbt osv.; det summer sig op.
Så er der ikke behov for, at vi får en klar og offentlig melding fra den danske regering i forhold til de palæstinensiske ofre, som bliver forstået i Danmark og ude i verden på samme måde som det brev, som udenrigsministeren i øvrigt helt korrekt - jeg støtter den kondolence - sendte til den israelske udenrigsminister?
I forhold til konflikten i Mellemøsten har den nye udenrigsminister flere gange brugt ordene »at gå på to ben«, og det har jeg forstået på den måde, at når det gjaldt en hård, øjeblikkelig kritik af enhver form for mord på uskyldige civile, ville det så også gælde begge parter. Derfor kunne jeg også med tilfredshed konstatere, at udenrigsministeren reagerede på et mord på civile i Israel ved at sende et brev til den israelske udenrigsminister, Shimon Peres, hvori der blev udtrykt kondolence med de uskyldige civile dræbte.
Umiddelbart efter så vi imidlertid, at der blev gennemført en række angreb, som medførte uskyldige civile palæstinensiske dræbte.
Og derfor er mit spørgsmål, om udenrigsministeren så også i den forbindelse sendte et kondolencebrev til de palæstinensiske selvstyremyndigheder i forbindelse med de uskyldige dræbte.
»Har udenrigsministeren, i lighed med sit brev til den israelske udenrigsminister, Shimon Peres, hvori udenrigsministeren kondolerer drabene på uskyldige civile israelere, tillige sendt et brev til det palæstinensiske selvstyre, hvor der udtrykkes beklagelse over de uskyldige civile ofre for de seneste israelske luftangreb på Ramallah, Gaza By, Khan Younis, Salfit og Tul Karm?«